Úradný vestník L 208 , 24/07/1992 S. 0024 - 0025

Fínske špeciálne vydanie: Kapitola 2 Zväzok 8 S. 0139

Švédske špeciálne vydanie: Kapitola 2 Zväzok 8 S. 0139



Nariadenie Komisie (EHS) č. 2087/92 z 22. júla 1992 o zatrieďovaní určitých tovarov do kombinovanej nomenklatúry KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 2658/87 o colnej a štatistickej nomenklatúre a o Spoločnom colnom sadzobníku [1], naposledy zmenené a doplnené nariadením (EHS) č. 1039/92 [2] a najmä na jeho článok 9, keďže s cieľom zaistenia jednotného uplatňovania kombinovanej nomenklatúry pripojenej k tomuto nariadeniu, potrebné je prijať opatrenia týkajúce sa zatrieďovania tovarov uvedených v prílohe k tomuto nariadeniu; keďže nariadenie (EHS) č. 2658/87 stanovilo všeobecné pravidlá pre interpretáciu kombinovanej nomenklatúry a tieto pravidlá sa uplatňujú tiež na inú nomenklatúru, ktorá je na nej úplne alebo sčasti založená alebo ktorá k nej pridáva ďalšie triedenie a ktorá je ustanovená osobitnými ustanoveniami Spoločenstva, s cieľom uplatňovania sadzobných alebo iných opatrení týkajúcich sa obchodu s tovarom; keďže podľa uvedených všeobecných pravidiel, tovary opísané v stĺpci 1 tabuľky pripojenej k tomuto nariadeniu sa musia zatrieďovať do príslušných číselných znakov uvedených v stĺpci 2 na základe odôvodnení stanovených v stĺpci 3; keďže opatrenia ustanovené v tomto nariadení sú v súlade so stanoviskom Výboru pre nomenklatúru, PRIJALA TOTO NARIADENIE: Článok 1 Tovary opísané v stĺpci 1 pripojenej tabuľky sú v súčasnosti zatrieďované v rámci kombinovanej nomenklatúry pod príslušné číselné znaky uvedené v stĺpci 2 uvedenej tabuľky. Článok 2 Toto nariadenie nadobúda účinnosť dvadsiaty prvý deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 22. júla 1992. Za Komisiu Christiane Scrivener člen Komisie [1] Ú. v. ES L 256, 7.9.1987, s. 1. [2] Ú. v. ES L 110, 28.4.1992, s. 42. -------------------------------------------------- PRÍLOHA Opis tovaru | Zatriedenie číselný znak | Odôvodnenie | (1) | (2) | (3) | 1Výrobky s podobou zvierat (kone a jelene) vyrobené z plastov pokryté vrstvou chumáčov aplikovaných prilepením | 39264000 | Zatriedenie je určené všeobecnými pravidlami 1, 3 b) a 6 pre interpretáciu kombinovanej nomenklatúry a znením číselných znakov 3926 a 39264000. | 2Trámy z dubového dreva, spravidla popraskané, s dĺžkou 255 až 260 cm, šírkou 26 až 28 cm a hrúbkou 15 až 17 cm, iba zrezané zo všetkých strán, neimpregnované a bez otvorov. Vyhotovenie a rozmery týchto trámov sú zadané oznámením č. 863 Medzinárodného zväzu železníc (UIC). | 44061000 | Zatriedenie je určené všeobecnými pravidlami 1 a 6 pre interpretáciu kombinovanej nomenklatúry a znením číselných znakov 4406 a 44061000. | 3Publikácia obsahujúca informácie o hradoch v Belgicku, Luxembursku a Holandsku a o možnostiach prehliadky pamätihodností, o recepciách, konferenciách, hoteloch, reštauráciách, apartmánoch, golfových kurzov a turistických atrakciách. Publikácia obsahuje jednoduché mapy naznačujúce lokalizáciu zámkov. | 49111000 | Zatriedenie je určené všeobecnými pravidlami 1 a 6 pre interpretáciu kombinovanej nomenklatúry, poznámkou 5 ku kapitole 49 a znením číselných znakov 4911 a 49111000. | 4Súprava tvorená hračkárskymi hodinami z plastu s odstrániteľnýmlepenkovým ciferníkom (ktoré sa môžu použiť ako tabuľka na písanie po odstránení ciferníka) hračkárskou gumou na gumovanie a fixkou | 95039031 | Zatriedenie je určené všeobecnými pravidlami 1, 3b) a 6 pre interpretáciu kombinovanej nomenklatúry, poznámkou 1(1) ku kapitole 96 a znením číselných znakov 9503, 950390 a 95039031. | 5Plastové "nože" určené hlavne ako detská hračka na vykrajovanie plastelíny do tvaru znakov Disney. | 95039031 | Zatriedenie je určené všeobecnými pravidlami 1 a 6 pre interpretáciu kombinovanej nomenklatúry, poznámkou 2 u) ku kapitole 39 a znením číselných znakov 9503, 950390 a 95039031. | 6Nafukovateľné plážové lopty zo zváraných plastových platní s ventilom. | 95039031 | Zatriedenie je určené všeobecnými pravidlami 1 a 6 pre interpretáciu kombinovanej nomenklatúry a znením číselných znakov 9503, 950390 a 95039031. Lopty sa nemôžu zatrieďovať do položky 9503 kvôli ich konzistentnosti a obmedzenej odolnosti voči úderu. | 7Hrací stan na použitie deťmi vo vnútri alebo vonku pozostávajúci z jedného kusa krytu z nylonovej textilnej tkaniny, rúrkového plastového rámu a malých kovových kolíkov na zakotvenie, keď je použitý vonku. | 95039037 | Zatriedenie je určené všeobecnými pravidlami 1, 3 b) a 6 pre interpretáciu kombinovanej nomenklatúry, poznámkou 1 t) k triede XI a znením číselných znakov 9503, 950390 a 95039037. Z dôvodu svojej veľkosti (približne 110 cm vysoký a 125 cm dlhý, keď je postavený) a konštrukcii (chýbajú najmä kotevné laná), výrobok sa nepovažuje za stan alebo kampingový tovar a preto nie je vylúčený z kapitoly 95 na základe poznámky 1 u) k tejto kapitole. | --------------------------------------------------